**Styremøte i Mental Helse Hordaland 28.4. 2022**

Nettmøte

Deltakarar: Vidar Eik, Henrik Skaalvik, Sjur Tjelmeland, Per Oddvar Særsten, Vibeke Hellesund, Nikita Rye og Remi Lønøy.

Saker på møtet:

1. Innkallinga vart godkjend.
2. Økonomi

Kasserar Per Oddvar Særsten opplyste at laget har fått 30.000 kroner i velferdsmidlar frå Mental Helse Norge. Fylkeslaget har 566.000 kroner på konto.

Lokallaga i Kvam og på Askøy har sjølve søkt om velferdsmidlar og har fått pengar. Den tildelte summen til fylkeslaget skal fordelast på andre lag som søkjer til konkrete tiltak.

Pengane kan etter søknad m.a. nyttast til medlemsturar og prosjekt som lokallaga set i gang.

Kasserar Per Oddvar sa i ein kommentar at han meiner at Mental Helse bruker altfor mykje pengar i den sentrale delen av organisasjonen.

1. Årsmøtet

Årsmøtet i fylkeslaget i Hordaland må utsetjast. Ny dato blir fastsett straks etter møte med Mental Helse Norge. Lokallaga har fått melding om at årsmøtet er utsett.

1. Vibeke er med i utvalet som skal koma med forslag til endring i vedtektene for Mental Helse. Neste møte skal vera 16. mai i Oslo. Målet er at arbeidet skal vera ferdig i september i år.
2. Regionsamling

Regionsamlinga må utsetjast. På føresommaren i år er det fullt på dei fleste hotell. Fylkesstyret må i dei komande vekene konsentrera seg om å førebu årsmøtet.

Pårørandesamlinga må og utsetjast.